open-index/open-wikipedia-markdown huggingface dataset:
జాన్ స్టూవర్ట్ మిల్

**జాన్ స్టూవర్ట్ మిల్** బ్రిటన్‌కు చెందిన తత్వవేత్త. ఇతడు 1806, మే 20న జన్మించాడు. అనేక రాజనీతి సిద్ధాంతాలు రచించిన జె.ఎస్.మిల్ పార్లమెంటు సభ్యుడుగానూ వ్యవహరించాడు. ఉపయోగితా వాదం గురించి ప్రముఖంగా ఇతని పేరు చెప్పబడుతుంది. 1873, మే 8న మరణించాడు.

## జె.ఎస్.మిల్ యొక్క ముఖ్య ప్రవచనాలు
జె.ఎస్.మిల్ రచనలలో ఎక్కువుగా వ్యక్తి స్వేచ్ఛావాదం (ఇండివిడ్యువలిజమ్) కనిపిస్తుంది. ఇతని " ఆన్ లిబర్టీ" వ్యక్తి స్వేచ్చను వివరించుటలో, సమర్ధించటంలో ఈనాటికీ ఒక ప్రామాణిక గంధంగా కనపడుతుంది. స్వేచ్చ ప్రతి వ్యక్తి అవసరమని, వ్యక్తి నుంచి అది విడదీయరాదని, సామాజిక జీవనంలో భిన్నత్వాన్ని పెంపొందించటానికి, నైతిక, మానసిక, భౌతిక రంగాలలో స్వేచ్చ చాలా అవసరమని మిల్ ధృఢ విశ్వాసము. వ్యక్తి స్వేచ్చను సమర్దించటంలో మిల్, వోల్టర్, మిల్టన్, రూసో, ధామస్ మొదలైన సుప్రసిద్ధుల కోవకు చెందినవాడు. మిల్ అభిప్రాయంలో సమాజంలో జీవించే వ్యక్తుల అనేక అభిప్రాయాలు, ఆసక్తులు కలిగి ఉంటారు. విభిన్నమైన ఆసక్తులు, వాటి గుర్తింపు సమాజ వికాసానికి అవసరము. అంతే కాక సామాన్యంగా ఒక వ్యక్తి చర్యను అతని ఆలోచన నిర్దేశిస్తుంది. ప్రతి వ్యక్తి తన అభిప్రాయాలను యధేచ్చగా వ్యక్తం చేయటానికి, అతని చర్యలలో ఇతరుల జోక్యం లేకుండా ఉండడానికి తగిన పరిస్థితులను రాజ్యం కల్పించాలి. వ్యక్తి స్వేచ్చను సమాజ జోక్యం నుంచే కాక ప్రభుత్వ నియంత్రణ నుంచి సంరక్షించవలసిన అవసరం ఎంతైనా ఉన్నదని మిల్ గ్రహించాడు. ప్రభుత్వ జోక్యం ఎంత తక్కువుగా ఉంటే వ్యక్తికి అంత ఎక్కువ స్వేచ్చ లభిస్తుందని మిల్ భావిస్తాడు.

వ్యక్తి స్వేచ్చను కేవలం రాజకీయాధికారంనుంచి పరిరక్షించటంతోనే మిల్ తృప్తి పడలేదు. సమాజ జోక్యం, సమాజ నియంత్రణ వ్యక్తి స్వేచ్చపై ఉండరాదని వాదిస్తాడు. సమాజ సంప్రదాయాలు, కట్టుబాట్లను ఉల్లంఘించే వ్యక్తులపై సమాజం విధించే శిక్షలు, నియంత్రణలు వ్యక్తి తన వ్యక్తిత్వాన్ని పెంపొందించుకోటానికి ప్రతి బంధకాలుగా తయారయి చివరికి అవి తన వ్యతిరేకాభిప్రాయం, అసమ్మతి భావాలను, వొదులుకొని కేవలం యంత్రంలో ఒక భాగంగా మిగిలిపోయే ప్రమాదం సంభవిస్తుంది అంటాడు మిల్. 

మిల్ అభిప్రాయంలో స్వేచ్చ సమగ్రమైనది. ప్రతి వ్యక్తి తన వ్యక్తిత్వాన్ని పెంపొందుంచు కోటానికి అభిప్రాయ ప్రకటనకు, ఆంతరంగిక వ్యవహారాలలో స్వేఛ్ఛ అవసరము. ప్రతి వ్యక్తి చర్యలను మిల్ రెండు రకాలుగా విభజిస్తాడు- వ్యక్తి యొక్క వ్యక్తిగతమైన చర్యలు అతనికి మాత్రమే (Self Recording) సంబంధించినవి వీటిలో ఇతరుల జోక్యం అనవసరం. రెండవది ఇతరులకు సంబంధించిన చర్యలు (Other Recording), ఇది ప్రయోజనాలకు సంబంధించిన చర్యలు. ఒక వ్యక్తి  యొక్క చర్య వలన ఇతరులకు హాని కలుగుతుందని భావించినప్పుడు మాత్రమే సమాజం అతనిని నిరోధించవచ్చును. దొంగతనము, హత్య మొదలైనవి. ప్రతి వ్యక్తికి తన శరీరము, ఆలోచన, ఆత్మలపై సార్యభౌముడు. మిల్ సాంప్రదాయిక వ్యక్తి స్వేచ్చావాది.అతని కాలంలో ఉన్న రాజకీయ, సాంఘిక పరిస్థితులను దృష్టిలో ఉంచుకొని అతను తన అభిప్రాయాలను వ్యక్తం చేసాడు. అపరిమిత స్వేచ్చ అవాంచమైనప్పటికీ స్వేచ్చ కంటే స్వేచ్చపై విధించవలసిన ఆంక్షలకు ఎక్కువ ప్రాధాన్యం ఇచ్చినప్పుడు స్వేచ్చాభావం నశించిపోతుంది.

## రచనలు:
* System of Logic (1843)
* Principles of Political Economy (1848)
* On Liberty (1859)
* Representative Government
* Utilitarianism (1861)

## మూలములు

వర్గం:బ్రిటన్ తత్వవేత్తలు
వర్గం:1806 జననాలు
వర్గం:1873 మరణాలు
వర్గం:తత్వవేత్తలు
బుద్గాం

**బుద్గాం** భారతదేశంలోని జమ్మూ కాశ్మీర్ కేంద్ర భూభాగంలో బుద్గాం ఒక జిల్లా కేంద్రం. బుద్గాం జిల్లాలో ఇది నగర పంచాయితీ హోదా  కలిగిన ఒక పట్టణం. బుద్గాం నగరాన్ని 14 వార్డులుగా విభజించారు, వీటికి  ప్రతి 5 సంవత్సరాలకు ఎన్నికలు జరుగుతాయి.

## జనాభా

### 2011 గణాంకలు
2011 భారత జనాభా లెక్కలు ఆధారం ప్రకారం బుద్గాం పట్టణ జనాభా 15,338, ఇందులో 9,003 మంది పురుషులు, 6,335 మంది మహిళలు ఉన్నారు.0-6 సంవత్సరాల వయస్సు లోపు గల పిల్లల జనాభా 1335, ఇది బుద్గాం (ఎంసి) మొత్తం జనాభాలో 8.70%.గా ఉంది. లింగ నిష్పత్తి రాష్ట్ర సగటు 889 కు వ్యతిరేకంగా 704 గా ఉంది. అంతేకాకుండా, జమ్మూ కాశ్మీరు రాష్ట్ర సగటు 862 తో పోలిస్తే బుద్గాంలో బాలల లైంగిక నిష్పత్తి 963 గా ఉంది. బుద్గాం నగర అక్షరాస్యత రాష్ట్ర సగటు 67.16%గా ఉంది. పురుషుల అక్షరాస్యత 84.33% కాగా, మహిళా అక్షరాస్యత రేటు 56.44%.పట్టణ పరిధిలో మొత్తం 2,258 ఇళ్లు కలిగి ఉన్నాయి, దీనికి నీరు, మురుగునీటి వంటి ప్రాథమిక సౌకర్యాలను పురపాలక కౌన్సిల్ అందిస్తుంది. మున్సిపల్ కమిటీ పరిమితుల్లో రహదారులను నిర్మించడానికి, దాని పరిధిలోకి వచ్చే ఆస్తులపై పన్ను విధించడానికి కూడా అధికారం ఉంది. 

### 2001 గణాంకాలు
2001 భారత జనాభా లెక్కల ప్రకారం బుద్గాం మొత్తం జనాభా 15,932.అందులో పురుషులు 69%, మంది ఉండగా, స్త్రీలు 31% మంది ఉన్నారు. సగటు అక్షరాస్యత రేటు 68%, ఇది జాతీయ సగటు 59.5% కంటే ఎక్కువ; 81% మంది పురుషులు 19% మంది మహిళలు అక్షరాస్యులు. జనాభాలో 6 సంవత్సరాల కంటే తక్కువ వయస్సు గలవారు 6% మంది ఉన్నారు.బుద్గాం జిల్లాలోని ముస్లిం జనాభాలో 25℅ మంది షియా వర్గానికి చెందినవారు. 

## రవాణా సౌకర్యాలు

**రోడ్డు మార్గం**

బుద్గాం జాతీయ రహదారి 444 తో భారతదేశంలోని ఇతర ప్రాంతాలకు అనుసంధానించబడి ఉంది.

**రైల్వే స్టేషన్లు**

బుద్గాంకు జమ్మూ- బారాముల్లా, మఝోం రైల్వే స్టేషను అనే రెండు రైల్వే స్టేషన్లు ఉన్నాయి.

## బుద్గాం తాలుకాలు
* మగమ్
* బీర్వా
* బుద్గాం
* చాదూరా
* ఖాన్ సాహిబ్
* చారి షరీఫ్
* ఖాగ్

## మున్సిసిపల్ కౌన్సిల్ సభ్యులు

## ఇవి కూడ చూడు
* గందర్బల్
* శ్రీనగర్
* పుల్వామా

## మూలాలు

## వెలుపలి లంకెలు
*

వర్గం:జమ్మూ కాశ్మీరు
పోర్ట్ ట్రస్ట్ బోర్డు (భారతదేశం)

నౌకాశ్రయ పాలకసంస్థ (పోర్ట్ ట్రస్ట్ బోర్డు), ఇది భారతదేశ పౌర, సముద్ర చట్టం ప్రకారం, వాణిజ్య నౌకాశ్రయం ద్వారా సరుకులు రవాణా, వాణిజ్యాన్ని నిర్వహించడానికి చట్టబద్ధమైన అధికారంతో ఏర్పడిన ఒక పరిపాలనా సంస్థ.భారత నౌకాశ్రయ పాలకసంస్థ చట్టం ఆమోదించిన తరువాత  భారతదేశపు మొట్టమొదటి నౌకాశ్రయ పాలకసంస్థ (పోర్ట్ ట్రస్ట్ బోర్డు) 1870 లో కలకత్తా నౌకాశ్రయానికి స్థాపించబడింది. ఆ తరువాత ఇలాంటి పాలక సంస్థలు 1879 లో బొంబాయి,1905 లో మద్రాసు నౌకాశ్రయాలకు  ఏర్పాటు చేయబడ్డాయి.నౌకాశ్రయ పాలకసంస్థ పరిపాలనను 1963 లో జాతీయ ప్రభుత్వ పరిధిలోకి తీసుకురాబడింది.దీనివలన "ప్రధాన ఓడరేవులను" సముద్ర తీర ప్రాంతంలోని, సముద్రతీరంలో ప్రక్కనే ఉన్న ప్రభుత్వ భూములను నౌకాశ్రయ పాలకసంస్థ  యాజమాన్యంతో ప్రకటించటానికి వీలు కల్పించింది. గతంలో వివిధ చట్టాల క్రింద స్థాపించబడిన అన్ని ఓడరేవులను పరిధిలోకి తీసుకువచ్చారు ఈ కొత్తగా అమలు చేయబడిన చట్టం.

## పాలక మండలి సభ్యులు
1963 చట్టం ప్రకారం కేంద్ర ప్రభుత్వ ప్రతినిధులతో పాటు, ఇతర  ధర్మకర్తలు ప్రాతినిధ్యం వహించేటట్లు వీలుకల్పించబడింది.(1) అందలో ఓడరేవులో పనిచేసే కార్మికులలో కనీసం ఇద్దరు ప్రతినిధులుకు, (2) ఓడ యజమానులుకు ముగ్గురుకు (3) సెయిలింగ్ నాళాల యజమానులు (4) రవాణాదారులు (5)కేంద్ర ప్రభుత్వ అభిప్రాయం ప్రకారం ఇతర ఆసక్తులు కలిగిన స్థానికులుకు ప్రాతినిధ్యం లభించింది.ధర్మకర్తల మండలికి ఆచరణాత్మకంగా స్వయంప్రతిపత్తి నామమాత్రంగా ఉంటుంది.దీనిమీద కేంద్ర ప్రభుత్వానికి విస్తృత అధికారాలు ఉన్నాయి.  ఓడరేవులో పనిచేసే కార్మికులను సూచించే ట్రేడ్ యూనియన్ నాయకులను మామూలుగా 1990 ల ప్రారంభం వరకు ధర్మకర్తల మండలికి నియమించారు. అయితే కంటైనరైజేషన్ రావడంతో  గణనీయంగా ప్రధాన నౌకాశ్రయాల వద్ద స్టీవెడోర్ ఉద్యోగులను తగ్గించింది. దాని పర్యవసానంగా వివిధ పోర్ట్ ట్రస్టులపై కార్మిక ప్రాతినిధ్యం ఇటీవల సేవలు, పరిపాలన విధులను నిర్వహిస్తున్న శాశ్వత ప్రభుత్వ ఉద్యోగుల నుండి తీసుకోబడిన పౌర సేవకులతో నింపారు.

## పోర్ట్ ట్రస్ట్ బోర్డుల జాబితా
ప్రస్తుతం భారతదేశంలో 13 "ప్రధాన ఓడరేవులు" ఉన్నాయి. ఎన్నోర్ పోర్ట్ మినహా మిగిలినవి నౌకాశ్రయ ధర్మకర్తల పాలకసంస్థ  నిర్వహించబడతున్నాయి. ఎన్నోర్ నౌకాశ్రయం అనేది భారత ప్రభుత్వ సంస్థ. ఇది హామీ ద్వారా పరిమితం చేయబడింది. ఇది పూర్తిగా జాతీయ ప్రభుత్వానికి చెందింది. 

పోర్ట్ ట్రస్ట్ బోర్డు ఉన్న ఓడరేవులు

* ముంబై 
* కోల్‌కతా 
* చెన్నై 
* కండ్ల 
* జవహర్‌లాల్ నెహ్రూ పోర్ట్ (ముంబై సమీపంలో) 
* మోర్ముగావ్ 
* న్యూ మంగళూరు 
* కొచ్చిన్ 
* విఒ చిదంబరనార్ పోర్ట్ 
* పోర్ట్ బ్లెయిర్ (అండమాన్, నికోబార్ దీవులు)
* విశాఖపట్నం 
* పారాడిప్ 

## మూలాలు

## వెలుపలి లంకెలు

వర్గం:భారత ప్రభుత్వ సంస్థలు
వర్గం:పోర్ట్ ట్రస్ట్ బోర్డులు
వర్గం:1980 స్థాపితాలు
వర్గం:1980లో స్థాపించబడిన ప్రభుత్వ సంస్థలు
వర్గం:ప్రభుత్వ సంస్థలు
శ్రీ సంపత్ వినాయగర్ దేవాలయం

**శ్రీ సంపత్ వినాయగర్ దేవాలయం** విశాఖపట్నం లో ఉన్న దేవాలయం. ఇది విశాఖపట్నం లోని అసీల్ మెట్ట లో ఉంది.   ఇక్కడి ప్రధాన దైవం వినాయకుడు. 

## చరిత్ర
ఈ ఆలయాన్ని 1962 లో టిఎస్ రాజేశ్వరన్,  టిఎస్ సెల్వగణేశన్, ఎస్.జి.సంబంధన్ లు నిర్మించారు. ఈ ముగ్గురూ పోర్టులో ట్రాన్స్ పోర్ట్ వ్యాపారం చేసేవారు. వారు తమ వాహనాలకు ఎటువంటి ప్రమాదం కలగకుండా తొలుత ఇక్కడివినాయకుడికి పూజలు నిర్వహించేవారు.  1967లో కంచి పీఠాధిపతి చంద్రశేఖరేంద్ర సరస్వతి ఈ దేవాలయంలో శ్రీ గణపతి యంత్రాన్ని స్థాపించి విగ్రహానికి ప్రాణప్రతిష్ట చేసాడు. 1996లో ఇది ఎండోమెంట్స్ పరిధిలోకి వచ్చింది. 

1971 ఇండో-పాకిస్తాన్ యుద్ధంలో ఈ ఆలయం పి.ఎన్.ఎస్. ఘాజీ   దాడి నుండి నగరాన్ని రక్షించిందని స్థానిక ప్రజలు ఇప్పటికీ నమ్ముతున్నారు.   ఇది  విశాఖపట్నం తీరంలో ఆ జలాంతర్గామిని ముంచివేసిందని ఇక్కడి ప్రజల విశ్వాసం. 

## విశేషాలు
సంపత్ వినాయగర్ ఆలయం చాలా ప్రాచుర్యం పొందింది. ఈ ప్రాంతంలో, కొత్తగా కొనుగోలు చేసిన ఏదైనా వాహనం యొక్క పూజను  నిర్వహించడానికి ప్రజలు ఇప్పటికీ ఇక్కడికి వస్తూంటారు.  ఈ ఆలయం నగరంలో అత్యంత రద్దీగా ఉండే ప్రదేశాలలో ఒకటి.  ప్రతి సంవత్సరం గణేష్ చతుర్థిని గొప్ప ఆడంబరంగా జరుపుకుంటారు. ప్రజలు దీనిని నగరం యొక్క అదృష్ట దేవాలయంగా నమ్ముతారు 

## మూలాలు

## వెలుపలి లంకెలు

వర్గం:విశాఖపట్నం జిల్లా పుణ్యక్షేత్రాలు
భీష్మ (2020 సినిమా)

**భీష్మ** 2020, ఫిబ్రవరి 21న విడుదలైన తెలుగు చలనచిత్రం. సితార ఎంటర్టైన్మెంట్స్ పతాకంపై సూర్యదేవర నాగవంశీ నిర్మాణ సారధ్యంలో  వెంకీ కుడుముల దర్శకత్వం వహించిన ఈ చిత్రంలో నితిన్, రష్మిక మందణ్ణా, అనంత్ నాగ్, జిషు సేన్‌గుప్తా, విజయ నరేష్, వెన్నెల కిషోర్ తదితరులు నటించగా, మహతి స్వరసాగర్ సంగీతం అందించాడు.

## కథా నేపథ్యం
భీష్మ ఆర్గానిక్స్ అధినేత భీష్మ (అనంత్ నాగ్) సేంద్రియ వ్యవసాయం ద్వారా ఆరోగ్యం పంచాలనుకుంటాడు. ఫీల్డ్ సైన్స్ గ్రూప్ ఓనర్ అయిన రాఘవన్ (జిషు సేన్ గుప్తా) మాత్రం ఆరోగ్యం దెబ్బతీసే పురుగు మందులు కనిపెట్టి వాటితో ఎక్కువ దిగుబడి సాధించి బిజినెస్‌లో భీష్మ ఆర్గానిక్స్‌ను దాటాలి అని చూస్తుంటాడు. డిగ్రీ చదువు మధ్యలోనే ఆపేసి హ్యాపీగా లైఫ్‌ని ఎంజాయ్ చేస్తున్న భీష్మ(నితిన్) గర్ల్ ఫ్రెండ్ కోసం వెతుక్కుంటూ ఉంటాడు. అలాంటి టైమ్‌లో అనుకోకుండా చైత్ర (రష్మిక మందణ్ణా)తో పరిచయం ఏర్పడుతుంది. ఆ పరిచయం ప్రేమగా మారుతుంది. అయితే, భీష్మ (నితిన్) స్టేటస్ వల్ల రష్మిక తండ్రి (సంపత్) వాళ్ళ ప్రేమను ఒప్పుకోడు.

అదే టైమ్‌లో జూనియర్ భీష్మ అయిన నితిన్‌ని భీష్మ ఆర్గానిక్స్‌కి 30 రోజుల పాటు ఆపరేషనల్ సీఈఓ‌గా ప్రకటిస్తాడు భీష్మ ఆర్గానిక్స్ అధినేత భీష్మ (అనంత్ నాగ్). అయితే, భీష్మ ఆర్గానిక్స్‌కి భీష్మ (నితిన్)ని ఎందుకు ఆపరేషనల్ సీఈఓగా అపాయింట్ చేసారు, ఈ 30 రోజుల్లో రాఘవన్ పన్నిన కుట్రల నుండి సీఈఓ అయిన భీష్మ ఎలా తన కంపెనీని కాపాడుకున్నాడు, చైత్రతో తన ప్రేమకథను ఎలా సుఖాంతం చేసుకున్నాడన్నది మిగతా కథ.

## నటవర్గం

* నితిన్
* రష్మికా మందన్న
* అనంత్ నాగ్
* జిష్షూసేన్ గుప్తా
* విజయ నరేష్
* వెన్నెల కిషోర్
* సంపత్ రాజ్
* అజయ్
* ప్రవీణ
* బ్రహ్మాజీ
*మైమ్ గోపి 
* కల్యాణి నటరాజన్
* రఘుబాబు
* శుభలేఖ సుధాకర్
*కల్పలత
* సత్యన్
* సత్య
* శివకుమార్ 
* అప్పాజీ అంబరీష దర్భా
* నారా శ్రీనివాస్
* సుదర్శన్
* హెబ్బా పటేల్

## సాంకేతికవర్గం
* దర్శకత్వం: వెంకీ కుడుముల
* నిర్మాత: సూర్యదేవర నాగవంశీ
* రచన: వెంకీ కుడుముల
* స్క్రీన్ ప్లే: వెంకీ కుడుముల
* కథ: వెంకీ కుడుముల
* సంగీతం:మహతి స్వర సాగర్
* ఛాయాగ్రహణం: సాయి శ్రీరామ్
* కూర్పు: నవీన్ నూలి
* పంపిణీదారు: సితార ఎంటర్టైన్మెంట్స్

## నిర్మాణం
నితిన్ పుట్టినరోజున రష్మిక మందన్న  సామాజిక మాధ్యమాల్లో ఈ చిత్రం గురించి ప్రకటించింది. 2019, జూన్ నెలలో ఈ చిత్రం పూజా కార్యక్రమాలు జరుపుకుంది.  కన్నడ నటుడు అనంత్ నాగ్ కీలక పాత్రకు సంతకం చేయగా, బెంగాలీ నటుడు జిషు సేన్ గుప్తా విలన్ పాత్రకు సంతకం చేశారు. "హే చూసా" పాట ఇటలీలోని పోసిటానోలో చిత్రీకరించబడింది.

## మార్కెటింగ్
దీపావళి సందర్భంగా ఈ చిత ఫస్ట్ లుక్ పోస్టర్ విడుదలైంది. త్రివిక్రమ్ శ్రీనివాస్ పుట్టినరోజు సందర్భంగా విడుదల తేదీ ప్రకటిస్తూ తొలి టీజర్ విడుదలైంది. ఈ చిత్రం అధికారిక ట్రైలర్‌ను 2020 ఫిబ్రవరి 17న హారిక & హాసిన్ క్రియేషన్స్ విడుదల చేసింది.

## విడుదల
2019, డిసెంబరు 25 ఈ చిత్రాన్ని విడుదల చేయాలనుకున్నారు. కానీ 2020, ఫిబ్రవరి 21న విడుదలయింది.

## హోమ్ మీడియా
2020, ఏప్రిల్ 25న ఈ చిత్రం నెట్‌ఫ్లిక్స్, సన్ ఎన్‌ఎక్స్‌టిలలో ఇంగ్లీష్ షబ్ టైటిల్స్ తో విడుదలైంది.

## పాటలు
ఈ చిత్రానికి మహతి స్వర సాగర్ సంగీతం సమకూర్చాడు.

## బాక్సాఫీస్
విదేశాలలో ఈ చిత్రం మొదటి వారంలో 684,000 డాలర్లకు పైగా వసూలు చేసింది.

## పురస్కారాలు

### సైమా అవార్డులు
2020 సైమా అవార్డులు

# ఉత్తమ హాస్యనటుడు (వెన్నెల కిషోర్)

## మూలాలు

## ఇతర లంకెలు
* 

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:నితిన్ నటించిన సినిమాలు
వర్గం:విజయ నరేష్ నటించిన సినిమాలు
వర్గం:రఘుబాబు నటించిన సినిమాలు
సోమేశ్వరస్వామి దేవాలయం, అప్పికొండ

**శ్రీ సోమేశ్వర స్వామి ఆలయం** విశాఖపట్నంలో అప్పికొండలో ఉన్న శివాలయం.

## చరిత్ర
ఈ ఆలయాన్ని 1070 లో చోళ రాజవంశం రాజు మొదటి  కులోత్తుంగ చోళుడు నిర్మించాడు.  దీనిని చోళ స్మారక చిహ్నంగా పిలుస్తారు. 

### దేవాలయం గురించి
సోమేశ్వర ఆలయం చాలా ప్రాచుర్యం పొందింది. ఈ ప్రాంతంలో, మహా శివరాత్రి కోసం పండుగ సందర్భంగా 1 లక్షలకు పైగా భక్తులు సందర్శిస్తారు.  ఈ ఆలయాన్ని ఆర్కియాలజికల్ సర్వే ఆఫ్ ఇండియా రక్షిత స్మారక చిహ్నంగా ప్రకటించింది.

ఈ ఆలయం విశాఖపట్టణానికి సుమారు 35 కిలోమీటర్ల దూరంలో అప్పికొండ అనే గ్రామంలోని కొండపై  ఉంది. 'కపిలమహర్షి' ఆరాధనకు ఆనందించి శివుడు ఆయనకి ప్రసాదించిన ఆత్మలింగమే ప్రస్తుతం ఇక్కడి గర్భాలయంలో దర్శనమిస్తోందని స్థలపురాణం చెబుతోంది.

పరమేశ్వరుని పట్ల అపరిమితమైన భక్తి విశ్వాసాలు కలిగిన కపిల మహర్షి ఈ ప్రదేశంలో నూటొక్క శివలింగాలను ప్రతిష్ఠించాడట. వాటిలో అయిదు శివలింగాలు మాత్రమే ప్రస్తుతం బయటికి కనిపిస్తూ వుంటాయి. మిగతావన్నీ కూడా కాలక్రమంలో భూగర్భంలో కలిసిపోయాయని చెబుతుంటారు.

## మూలాలు

వర్గం:విశాఖపట్నం జిల్లా పుణ్యక్షేత్రాలు
వర్గం:Coordinates not on Wikidata
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1967-1970)

ఎస్.పి.బాలసుబ్రహ్మణ్యం 1967-1970 సంవత్సరాల మధ్య విడుదలైన తెలుగు సినిమాలకు పాడిన  పాటలలో కొన్ని:
## 1967

## 1968

## 1969

## 1970

## బయటి వనరులు
* http://indiancine.ma/documents

వర్గం:సినిమా జాబితాలు
Discography
వర్గం:పాటలు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1971)

ఎస్.పి.బాలసుబ్రహ్మణ్యం 1971 సంవత్సరంలో విడుదలైన తెలుగు సినిమాలకు పాడిన  పాటలలో కొన్ని:

## బయటి వనరులు
* http://indiancine.ma/documents

వర్గం:సినిమా జాబితాలు
Discography
వర్గం:పాటలు
లడఖ్ పర్వత శ్రేణి

**లడఖ్ పర్వత శ్రేణి** లడఖ్ ప్రాంతపు మధ్య భాగంలో ఉన్న పర్వత శ్రేణి. ఇది సింధు, ష్యోక్ నదీలోయల మధ్య 370 కి.మీ. పొడవున విస్తరించి ఉంది. లడఖ్ రాజధాని నగరం లేహ్, సింధు నదీ లోయలో, లడఖ్ శ్రేణి పాదాల వద్ద ఉంది.

## భౌగోళికం
లడఖ్ శ్రేణిని కారకోరం పర్వత శ్రేణికి దక్షిణాన కొనసాగింపుగా భావిస్తారు, ఇది బల్టిస్తాన్లోని సింధు, ష్యోక్ నదుల సంగమ స్థానం నుండి ఆగ్నేయ లడఖ్‌లో టిబెట్ సరిహద్దు వరకు 370 కిలోమీటర్ల దూరం వ్యాపించి ఉంది. లడఖ్ శ్రేణికి దక్షిణాన పొడిగింపుగా ఉన్న పర్వతాలను కైలాస్ శ్రేణి అని పిలుస్తారు -ముఖ్యంగా టిబెట్‌లో.

లడఖ్ శ్రేణి సింధు నదికి ఈశాన్య తీరంగాను, ష్యోక్ నదికి పశ్చిమ తీరంగానూ ఉంది.

లడఖ్ శ్రేణి సగటు ఎత్తు 6,000 మీటర్లు. ఇందులో పెద్దపెద్ద శిఖరాలేమీ లేవు. దాని శిఖరాలలో కొన్నిటి ఎత్తు 4,800 మీటర్ల కన్నా తక్కువే.

ప్రధాన కనుమలు చోర్బాట్ (5,090 మీటర్లు), దిగర్ లా (5,400 మీటర్లు), ఖార్దుంగ్ లా (5,602 మీటర్లు), చాంగ్ లా (5,599 మీటర్లు), ట్సాకా లా (4,724 మీటర్లు).

## ఆవాసాలు
ఎడమ|thumb|260x260px|లేహ్ నగరం లడఖ్ శ్రేణిలోని ఒక లోయలో ఉంది
కుడి|thumb|300x300px|లడఖ్, జాన్స్కర్ శ్రేణులతో మధ్య లడఖ్
ఖార్దుంగ్ లా లోయ వెంట సింధు నది నుండి కొంచెం దూరంలో ఉన్న లేహ్ నగరం, ఈ శ్రేణిలో ఉన్న మానవావాసాల్లో ముఖ్యమైనది. ఒక వైపు యార్కండ్, టిబెట్ లకూ, మరోవైపు శ్రీనగర్, భారత ఉపఖండంలోని మిగిలిన ప్రాంతాలకూ వాణిజ్య మార్గాలు కలిగిన చారిత్రిక వాణిజ్య పట్టణం ఇది. లేహ్ నుండి యార్కండ్ వరకు ఉన్న వేసవి మార్గం, ఖార్దుంగ్ లా గుండా నుబ్రా లోయ లోకి వెళ్లి, అక్కడ నుండి కారకోరం కనుమ, సుగేట్ కనుమ (ట్రాన్స్-కరాకోరం ట్రాక్ట్‌లో) ల గుండా యార్కండ్‌కు వెళ్తుంది. శీతాకాల మార్గం దిగర్ లా గుండా షియోక్ నది లోయకు చేరి, అక్కడినుండి కారకోరం కనుమకు వెళ్తుంది. టిబెట్‌కు వెళ్ళే వాణిజ్య మార్గం సింధు నది లోయలో, కైలాస్ శ్రేణి పాదాల వద్ద ఉన్న గార్టోక్ మీదుగా వెళ్తుంది.  1684 లో కుదిరిన టింగ్మోస్గాంగ్ ఒప్పందం ద్వారా, టిబెట్ లో లభించే పష్మినా ఉన్ని వ్యాపారం చేయడానికి లడఖ్‌కు ప్రత్యేక హక్కు లభించిది. ఈ హక్కు, లడఖ్‌లో సంపద వృద్ధికి దారితీసింది. 

లేహ్, శతాబ్దాలుగా చక్కటి పష్మినా ఉన్నికి వాణిజ్య కేంద్రంగా ఉండేది (ఒకప్పుడు అది బంగారం లాగా ఎంతో విలువైనది). యాక్, పోనీల బిడారులు టిబెట్ నుండి పష్మినా తెచ్చేవి. యార్కండ్, కష్గర్‌ల నుండి మణులు, పగడాలు, వెండి, సుగంధ ద్రవ్యాలూ కాశ్మీర్ నుండి పట్టు, మిగతా భారతదేశం నుండి బట్టలూ తీసుకు వచ్చేవి.

ఇద్దరు ఆంగ్ల అన్వేషకులు, విలియం మూర్‌క్రాఫ్ట్, జార్జ్ ట్రెబెక్ 1820 లో లేను సందర్శించారు. తడారిపోయిన ఎడారి భూమి మధ్యలో ఉన్న ఈ సంపద్వంతమైన పట్టణాన్ని చూసి వాళ్ళు ఆశ్చర్యపోయారు.

లడఖ్ శ్రేణిలో జీవించే సంచార చాంగ్పా ప్రజలు, జీవనోపాధి కోసం ఎక్కువగా గొర్రెలు, యాక్ పశువుల పెంపకంపై ఆధారపడతారు. టిబెట్ లోని చాంగ్ టాంగ్ మైదానం, హిమాలయాలలోకెల్లా చాలా మారుమూల విభాగం. చాలా ఎత్తైన ప్రదేశం. ఇక్కడి లోయలు సముద్ర మట్టానికి 14,000 అడుగుల ఎత్తున ఉంటాయి.

లడఖ్ ఒక అందమైన ఎడారి ప్రాంతం. సాంస్కృతికంగా / భౌగోళికంగా టిబెట్‌కు దగ్గరగా ఉంటుంది. ఇక్కడ, తీవ్రమైన వాతావరణానికి తోడు సహజ వనరులు చాలా తక్కువ. బౌద్ధ లడఖీలకు ఇక్కడి పర్యావరణంపై సన్నిహిత పరిజ్ఞానం ఉంటుంది, మంగోలులు (మధ్య ఆసియా నుండి), బాల్టీలు (పడమటి నుండి), డోగ్రాలు (దక్షిణం నుండి), టిబెటన్లు (తూర్పు నుండి) శతాబ్దాలుగా దండయాత్రలు చేస్తూ ఉన్నప్పటికీ వీళ్ళు మనుగడ సాగించడమే కాక, చక్కగా వర్ధిల్లారు కూడా. మిశ్రమ జాతి మూలాలు వారి ముఖాల్లో ప్రతిబింబిస్తాయి.

## మూలాలు

వర్గం:లడఖ్
వర్గం:పర్వత శ్రేణులు
వర్గం:భారతదేశ భౌగోళికం
వర్గం:భారతదేశం లోని పర్వత శ్రేణులు
కలర్ ఫోటో (2020 సినిమా)

**కలర్ ఫోటో** 2020, అక్టోబరు 23న విడుదలైన తెలుగు చలనచిత్రం. అమృతా ప్రొడక్షన్స్, లౌక్యా ఎంటర్టైన్మెంట్ పతాకాలపై సాయి రాజేష్, బెన్ని ముప్పానేని నిర్మించిన ఈ చిత్రానికి సందీప్ రాజ్ దర్శకత్వం వహించాడు. సుహాస్ తొలిసారిగా ప్రధాన పాత్రలో నటించిన ఈ చిత్రంలో చాందిని చౌదరి, సునీల్, వైవా హర్ష, 'కంచరపాలెం' సుబ్బారావు తదితరులు నటించారు. 1990లలో మచిలిపట్నం నేపథ్యంలో, ఒక సాధారణ యువకుడి జీవిత కథతో ఈ సినిమా రూపొందించబడింది.

2020, అక్టోబరు 23న ఈ చిత్రం ఆహా (ఓటిటి)లో విడుదలయింది.

## కథ నేపథ్యం
సినిమా కథంతా మచిలీపట్నంలో జరుగుతుంది. ఊళ్ళో జనాలకి పాలు పోస్తూ పూటగడిపే జయకృష్ణ (సుహాస్), మరోవైపు కాలేజీలో చదువుకుంటాడు. కాలేజీలో చేరిన కొన్ని రోజులకే దీప్తి (చాందినీ చౌదరి)ను చూసి ప్రేమలో పడతాడు కిట్టు అలియాస్ జయకృష్ణ. ఇక కిట్టు అందంగా లేనప్పటికీ అతని మంచి మనసుకి ఫిదా అయి ప్రేమలో పడుతుంది దీపు అలియాస్ దీప్తి.
ఎవరికీ తెలియకుండా ప్రేమించుకునే కిట్టు-దీపు ఓ ఇన్సిడెంట్ కారణంగా కాలేజీ ప్రిన్సిపాల్ తోపాటు దీపు అన్నయ్య రామరాజు (సునీల్)కి చిక్కుతారు. ఊళ్ళో పోలీస్ గా ఉద్యోగం చేస్తూ ప్రేమ వివాహాలను వ్యతిరేకించే రామరాజు, దీపుకి కిట్టుని దూరం చేసి తన చెల్లికి అందంగా ఉండే వ్యక్తితో పెళ్లి చేయాలని భావిస్తాడు. రామరాజు కారణంగా కిట్టు, దీపు విడిపోతారు. అలా ప్రేమించిన కిట్టుకి దూరమైన దీపు ఓ ఎన్.ఆర్.ఐ.ని తప్పని పరిస్థితుల్లో పెళ్లి చేసుకోని సెటిల్ అవుతుంది. ఇక దీపుకి దూరమైన కిట్టు చివరికి ఏమయ్యాడు..? అనేది సినిమా కథాంశం.

## నటవర్గం
* సుహాస్‌ (జయకృష్ణ)
* చాందిని చౌదరి (దీప్తి వర్మ)
* సునీల్ (ఇన్స్పెక్టర్ రామరాజు, దీప్తి అన్నయ్య)
* ఆదర్శ్ బాలకృష్ణ
*వైవా హర్ష (బాల యేసు)
* దివ్య శ్రీపాద
* 'కంచరపాలెం' సుబ్బారావు
* శ్రీ విద్య

## సాంకేతికవర్గం
* రచన, దర్శకత్వం: సందీప్ రాజ్
* నిర్మాణం: సాయి రాజేష్, బెన్నీ ముప్పానేని
* కథ: సాయి రాజేష్
* సంగీతం: కాల భైరవ
* ఛాయాగ్రహణం: వెంకట్ ఆర్ శాఖమూరి
* కూర్పు: కోదాటి పవన్ కళ్యాణ్
* కళ: క్రాంతి ప్రియం
* నిర్మాణ సంస్థ: అమృతా ప్రొడక్షన్స్, లౌక్యా ఎంటర్టైన్మెంట్
* పంపిణీదారు: ఆహా (ఓటిటి)

## పాటలు

ఈ చిత్రానికి కాల భైరవ సంగీతం అందించాడు. కిట్టు విస్సాప్రగడ, సాయి కిరణ్ పాటలు రాశారు. ఆదిత్యా మ్యూజిక్‌ ద్వారా పాటలు విడుదలయ్యాయి.

.     3. ఏకాంతం.      క్రిష్ణ చైతన్య    రమ్య బెహ్ర

4.చెప్పాలంటే

చాలా కష్టం    సాయికిరణ్    హేమ చంద్ర

## స్పందన
ఈ చిత్రం "ఆకట్టుకునే ప్రేమకథ" అని *[[ఈనాడు]] పత్రికలో* రాశారు. శారీరక రంగు నేపథ్యంలో ఉన్న కథాంశాన్ని ఎంచుకున్నందుకు దర్శకుడిని అభినందిస్తూ, ఆ కథని స్క్రీన్ ప్లేలోకి మలచడం సరిగాలేదని అభిప్రాయపడ్డారు. ఈ చిత్రంలో ముఖ్యపాత్రల్లో నటించిన వారి నటన బాగుందని సమీక్ష పేర్కొంది. కథాంశం, నటన, సంగీతం బాగుందని, స్క్రీన్ ప్లే నెమ్మదిగా ఉందని ''సాక్షి'' పత్రికలో రాశారు.

## మూలాలు

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
శిల్పారామం (విశాఖపట్నం)

**శిల్పరామం జాతర,** ఒక  కళలు, చేతిపనులు తయారుచేసిన వస్తువులు లేదా సరుకుకు నిలయం ఉన్న గ్రామం.ఇది  భారతదేశం, విశాఖపట్నం నగరంలోని మధురవాడలో జాతీయ రహదారికి ఆనుకొని ఉంది. ఇది విశాఖపట్నం క్రికెట్ స్టేడియానికి అర కిలోమీటర్ దూరంలో ఉంది. 

ఇది అన్ని రకాల శిల్పనిర్మాణకళల ఉద్యానవనం. సాంప్రదాయ చేతిపనుల పరిరక్షణకు వాతావరణాన్ని సృష్టించే ఆలోచనతో ఈ గ్రామం ఉద్భవించింది. ఏడాది పొడవునా వేరువేరు తెగలకుచెందిన వారి జాతి ఉత్సవాలు ఉన్నాయి.

శిల్పారామం 2009 సంవత్సరంలో హస్తకళల గ్రామంగా ప్రారంభమైంది. ఇది విశాఖపట్నం నగరంలోని మధురవాడలో ఉంది. ఇది 28 ఎకరాల (11,0000 చ.మీ)లో  విస్తరించి ఉంది.సామాన్య ప్రజలకు సాంప్రదాయ సంస్కృతిని చూపించడం శిల్పారామం ప్రధాన ఉద్దేశ్యం.రాష్ట్ర ప్రభుత్వం ఈ వేదికను స్థాపించడానికి ప్రధాన కారణం కూడా అదే.

శిల్పారామం దేశంలోని ప్రతి ప్రాంతానికి చెందిన చెక్కపని, నగలు, బట్టలు, స్థానిక చేతిపనులతో చెక్కబడిన అందమైన సహజ పరిస్థితులలో తయారుచేసిన వస్తువులు ఇక్కడ లభిస్తాయి.ఇవి అన్నీ ఎక్కువగా అవి గ్రామీణులు  రూపొందించిన కళాకృతులు.

## ప్రధాన ఆకర్షణలు
[thumb|[విశాఖపట్నం|విశాఖపట్నంలోని శిల్పారామం వద్ద కళా కృతుల ఆకృతులు |260x260px]]

### అంగడి గదులు
ఇక్కడ మొత్తం 36 అంగడి గదులు  ఉన్నాయి. ప్రతి అంగడి గదిలో వివిధ రకాల సాంప్రదాయ ఉత్పత్తులను కలిగిఉంటుంది. 

### వ్యాయామ నడకకు ప్రత్యేక త్రోవ
ఉదయం,సాయంత్రం వ్యాయామ నడక నడిచివారికి పచ్చని వాతావరణంతో ఉపయోగంగా ఉన్న ప్రత్యేక త్రోవ కూడా అందుబాటులో ఉంది. 

### పక్షుల ఆవరణ నిలయం
భారతీయ, అంతర్జాతీయ పక్షులతో సహా వివిధ రకాల పక్షుల ఆవరణ నిలయం ప్రధాన ఆకర్షణలలో ఒకటి.

### రంగస్థలం
జరిగే సాంసృతిక కార్యక్రమాలు చూడటానికి,మొత్తం1000 మంది సభ్యులు కూర్చోనే సామర్థ్యాన్ని కలిగి, నలుదిక్కులు కనిపించే పెద్ద గది  ఉంది. ఇక్కడ చాలా సాంస్కృతిక కార్యక్రమాలు నిర్వహించబడుతుంటాయి.. 

### శిల్పకళా ప్రదర్శన ఆవరణ
కళాకారుల చేతితో తయారు చేసిన శిల్పకళతో చేసిన విగ్రహాలు, బొమ్మలు,ఇతర ఆకృతులు ఇందులో ఒక ప్రధాన ఆకర్షణ.

### రాత్రి బజారు.
ఇటీవల ప్రారంభించిన రాత్రి బజారు సందర్శకులను ఆహారం, వినోదం,కొనుగోలు చేయడంకోసం అనుమతిస్తుంది. 

## ఛాయాచిత్రాల ప్రదర్శన

దస్త్రం:Replica of a tree at Shilparamam Jaatara.JPG|చెట్టు ప్రతిరూపం
దస్త్రం:Reflections over a Pond at Shilparamam Jaatara.JPG|శిల్పారామం జాతర వద్ద చెరువు
దస్త్రం:Resting hut at Shilparamam Jaatara.JPG|శిల్పారామం జాతర విశ్రాంతి మందిరం
దస్త్రం:Statue of a dancer at Shilparamam Jaatara.JPG|ఒక నర్తకి విగ్రహం
దస్త్రం:A replica of Alluri Sita Rama Raju at Shilparamam Jaatara.jpg|అల్లూరి సీతారామ రాజు ప్రతిరూపం
దస్త్రం:Jaatara Silparamam at Madhurawada Visakhapatnam.jpg|శిల్పరామం జాతర స్వాగత ఫలకం
దస్త్రం:A well and Replicas of village women.JPG|బావితో గ్రామం ప్రతిరూపం
దస్త్రం:Cemented relief of an Asiatic Elephant.JPG|ఏనుగు సిమెంటు ప్రతిరూపం


## మూలాలు

## బాహ్య లింకులు
* 

వర్గం:విశాఖపట్నం లోని పర్యాటక ప్రదేశాలు
వర్గం:పర్యాటక రంగం
ఓ ఇంటి కథ

**ఓ ఇంటి కథ** 1981, అక్టోబర్ 7న విడుదలైన తెలుగు డబ్బింగ్ సినిమా. ఎస్.పి.ముత్తురామన్ దర్శకత్వంలో 1979లో విడుదలైన ఆరిలిరింతు అరుపత్తు వరై అనే తమిళ సినిమా ఈ చిత్రానికి మాతృక.  ఈ చిత్రంలో రజనీకాంత్, సంగీత, ఫటాఫట్ జయలక్ష్మి నటించగా ఇళయరాజా సంగీతం అందించాడు. ఇదే సినిమా 1985లో శోభన్ బాబు హీరోగా, సుహాసిని హీరోయిన్‌గా మహారాజు పేరుతో పునర్మించబడింది. 1987లో అంబరీష్, అంబిక జంటగా కన్నడభాషలో పూర్ణచంద్ర పేరుతో రీమేక్ చేయబడింది.

## నటవర్గం
* రజనీకాంత్
* ఫటాఫట్ జయలక్ష్మి
* సంగీత
* చో రామస్వామి
* తంగై శ్రీనివాసన్
* జయ గుహనాథన్
* టి.కె.భగవతి
* సురుళి రాజన్ 
* ఎల్ఐసి నరసింహన్
* టి.కె.ఎస్.నటరాజన్

## సాంకేతిక వర్గం

* దర్శకత్వం: ఎస్.పి.ముత్తురామన్
* స్టూడియో: శ్రీ లక్ష్మి బాలాజీ చిత్ర
* నిర్మాత: పి.మధుసూధన్ రావు 
* స్వరకర్త: ఇళయరాజా
* గీత రచయిత: రాజశ్రీ
* విడుదల తేదీ: అక్టోబర్ 7, 1981
* కథ: పంచు అరుణాచలం 
* సంభాషణ: రాజశ్రీ
* గాయకుడు: పి.సుశీల, ఎస్.పి.బాలసుబ్రహ్మణ్యం
## పాటలు
ఈ సినిమాలోని పాటలను రాజశ్రీ వ్రాయగా, వాటికి ఇళయరాజా బాణీలు కట్టాడు. 

## మూలాలు

## బాహ్య లంకెలు
* యూట్యూబులో ఓ ఇంటి కథ సినిమా

వర్గం:డబ్బింగ్ సినిమాలు
వర్గం:రజనీకాంత్ నటించిన సినిమాలు
2016 సియాచెన్ హిమానీనదం హిమసంపాతం

2016 ఫిబ్రవరి 3 న, ఉత్తర సియాచెన్ హిమానీనదం ప్రాంతం లోని భారత సైనిక స్థావరంపై ఆకస్మిక హిమసంపాతం విరుచుకుపడింది. 10 మంది సైనికులు లోతైన మంచు కింద కప్పడిపోయారు. 

## నేపథ్యం
సియాచెన్‌ హిమానీనదం వద్ద సైనిక దళాలను నిర్వహించడానికి భారతదేశం సగటున రోజుకు  ₹ 5 కోట్లు ఖర్చు చేస్తుంది. సియాచిన్ హిమానీనదంలో శత్రు సైనికుల కాల్పుల కంటే అక్కడి విపరీత వాతావరణ పరిస్థితుల కారణంగానే ఎక్కువ మంది సైనికులు మరణించారు. సియాచెన్ లోని వ్యూహాత్మక ఎత్తులను ఆక్రమించడానికి పాకిస్తాన్ చేసిన ప్రయత్నానికి అడ్డుకట్టగా 1984 లో భారత సైన్యం ఆపరేషన్ మేఘదూత్ ప్రారంభించించింది. అప్పటి నుండి 2016 వరకూ వాతావరణ పరిస్థితులు, పర్యావరణ కారకాల వలన 915 మంది సైనికులు ప్రాణాలు కోల్పోయారు. 2003 నవంబరులో భారతదేశం, పాకిస్తాన్‌లు వాస్తవ క్షేత్రస్థితి రేఖ వెంట కాల్పుల విరమణ ప్రకటించిన తరువాత తుపాకులు నిశ్శబ్దమై పోయాయి.

## మంచు ఉప్పెన
సియాచిన్ హిమానీనదం ఉత్తర భాగంలోని సైనిక శిబిరంపై పెద్ద మంచు ఉప్పెన పడడంతో పది మంది సైనికులు మంచు కింద కూరుకుపోయి మరణించారు. లేహ్ ఉధంపూర్ ల నుండి సమన్వయం చేస్తూ సైనిక, వైమానిక దళాల ప్రత్యేక బృందాలు సహాయక చర్యలు చేసాయి. ప్రపంచంలోకెల్లా ఎత్తైన యుద్ధభూమిలో, తీవ్రమైన వాతావరణ పరిస్థితులలో 21,000 అడుగుల ఎత్తులో నివాస యోగ్యం కాని భూభాగాన్ని నిర్వహించడంలో సైనికులు ఎదుర్కొంటున్న తీవ్రమైన ముప్పును ఈ సంఘటన ఎత్తి చూపింది. కొన్ని సంవత్సరాలుగా, అధిక-నాణ్యత పరికరాల సేకరణలో భారతదేశం భారీగా పెట్టుబడులు పెట్టింది. సైనికులు ఈ ప్రాంతానికి అలవాటు పడేందుకు గాను సైన్యం, మెరుగైన విధానాలతో శిక్షణను క్రమబద్ధీకరించింది. దీంతో ప్రాణనష్టం తగ్గింది. అయితే, శిబిరాన్ని ముంచేసిన మంచు ఉప్పెనను అడ్డుకునేందుకు హామీ ఏమీ లేదు.

## కాపాడే చర్యలు
భారత సైన్యపు మద్రాస్ రెజిమెంటుకు చెందిన 19 వ బెటాలియన్ లోని 32 ఏళ్ల భారత సైనికుడు లాన్స్ నాయక్ హనుమంతప్ప కొప్పడ్ ఈ భారీ హిమపాతం నుండి ప్రాణాలతో బయటపడ్డాడు. ఫిబ్రవరి 8 న భారత సైన్యం విపత్తు అనంతరం జరిపిన కాపాడే చర్యల్లో ప్రమాదం జరిగిన 6 రోజుల తరువాత అతణ్ణి కనుగొన్నారు. −45°C ఉష్ణోగ్రత వద్ద మంచు కింద 35 అడుగుల లోతున కూరుకుపోయి ఉన్న అతన్ని రక్షించారు. 

CT స్కాన్‌లో మెదడుకు ఆక్సిజన్ కొరత ఉన్నట్లు కనిపించింది. రెండు ఊపిరితిత్తులలోనూ న్యుమోనియా వచ్చింది. కాలేయం, మూత్రపిండాలు పనిచేయడం లేదు. ఫ్రాస్ట్‌బైట్ గాని, ఎముక గాయాలుగానీ లేవు. అతన్ని వెంటిలేటర్ మీద ఉంచారు. అతని ఆరోగ్యం చాలా క్లిష్టంగా ఉంది, కానీ అతను జీవించి ఉన్నడన్న వార్త కుటుంబ సభ్యులకు కొంత సంతొషం కలిగించింది. ఈ సంఘటనలో మద్రాస్ రెజిమెంట్‌కు చెందిన జూనియర్ కమీషన్డ్ ఆఫీసర్ (జెసిఓ) తో సహా మరో 9 మంది సిబ్బంది మరణించారు.  బహుళ అవయవ వైఫల్యం కారణంగా హనుమంతప్ప, 2016 ఫిబ్రవరి 11 న ఉదయం11:45 గంటలకు  న్యూ ఢిల్లీలోని సైనిక ఆసుపత్రిలో మరణించాడు. 

సైనికుడి ధైర్యాన్ని వర్ణిస్తూ భారతీయ వార్తా ఛానళ్ళు ప్రసారం చేసాయి. అన్ని ప్రతికూల పరిస్థితుల్లోనూ అతను ప్రదర్శించిన మనోనిబ్బరాన్ని అనేక రాజకీయ పార్టీలు, రాజకీయ నాయకులూ ప్రశంసించారు. ఆయన మరణానికి రాష్ట్రపతి,  ఉప రాష్ట్రపతి,  భారత ప్రధాన మంత్రి  సంతాపం తెలిపారు. భారత రక్షణ మంత్రి, ముగ్గురు సాయుధ దళాధిపతులూ  సైనికుడి మృతదేహాన్ని తన సొంత గ్రామానికి తీసుకెళ్లేముందు నివాళులర్పించారు. హనుమంతప్పకు అతడి గ్రామంలో సైనిక గౌరవంతో అపరకర్మలు జరిగాయి.

## మూలాలు

వర్గం:Coordinates on Wikidata
వర్గం:ప్రకృతి వైపరీత్యాలు
జోజి లా

thumb|జూన్, 2004 లో జోజి లా
**జోజి లా, [[హిమాలయాలు|హిమాలయాల్లో]]** భారత కేంద్రపాలిత ప్రాంతమైన లడఖ్‌లో ఉన్న ఎత్తైన పర్వత కనుమ. ఈ కనుమ పశ్చిమాన ఉన్న కాశ్మీరు లోయను, ఈశాన్యాన ఉన్న ద్రాస్, సురు లోయల తోను, మరింత తూర్పున ఉన్న సింధు లోయనూ కలుపుతుంది 

హిమాలయాల పశ్చిమ విభాగంలో, శ్రీనగర్, లేహ్ మధ్య గల జాతీయ రహదారి 1 ఈ కనుమ గుండా వెళుతుంది. భారీ హిమపాతం కారణంగా ప్రతి సంవత్సరం శీతాకాలంలో ఈ కనుమ మూసుకుపోతుంది కాబట్టి, దీనిని నివారించడానికి జోజి-లా సొరంగాన్ని నిర్మిస్తున్నారు.

## శబ్దవ్యుత్పత్తి
జోజి లా అంటే "మంచు తుఫానుల పర్వతం" అని అర్థం.  దీన్ని"జోజిలా కనుమ" అని ఎక్కువగా అంటూంటారు. "లా" అంటే టిబెటన్ భాషలోను, లడాఖీ భాష లోను, హిమాలయాల్లో మాట్లాడే అనేక ఇతర భాషల్లోనూ అర్థం "కనుమ" అని. *జోజిలా కనుమ* అంటే "కనుమ" అనే మాట పునరావృతమైనట్లే. ఇతర ఉదాహరణలు ఉన్నాయి. సిక్కిం-టిబెట్ సరిహద్దు మీద ఉన్న నాథు లా,  ఖార్దుంగ్ లా, సెలా మొదలైనవి దీనికి ఉదాహరణలు.

## స్థానం
జోజి లా కేంద్రపాలిత ప్రాంతమైన జమ్మూ కాశ్మీరు రాజధాని శ్రీనగర్ నుండి సుమారు 100&nbsp;కి.మీ. దూరంలో ఉంది. సోన్మార్గ్ నుండి 15 కి.మీ. దూరంలో ఉంది. లడఖ్కు, కాశ్మీర్ లోయకూ మధ్య ఉన్న కీలకమైన రహదారి ఈ కనుమ గుండానే పోతుంది. ఇది సముద్రమట్టం నుండి సుమారు 3,528 మీటర్ల ఎత్తున ఉంది. ఫోటు లా తరువాత, శ్రీనగర్-లేహ్ జాతీయ రహదారిపై నున్న కనుమల్లో ఇది రెండవ అత్యంత ఎత్తైన కనుమ. కనుమను ఎక్కువ రోజుల పాటు తెరిచి ఉంచేందుకు బోర్డర్ రోడ్స్ ఆర్గనైజేషన్ (BRO) కృషి చేస్తున్నప్పటికీ, శీతాకాలంలో దీన్ని తరచుగా మూసివేయక తప్పని పరిస్థితి ఏర్పడుతుంది. రహదారిపై మంచునుతొలగించడానికి, నిర్వహించడానికీ BRO కు చెందిన బీకన్ ఫోర్స్ దళం బాధ్యత వహిస్తుంది. శీతాకాలంలో కనుమ ద్వారా డ్రైవింగ్ చెయ్యడమంటే రెండు వైపులా మందపాటి ఐసు గోడల మధ్య నడపడమే.

## భారత-పాకిస్తాన్ యుద్ధం 1947-1948
1947-1948 ఇండో-పాకిస్తాన్ యుద్ధ సమయంలో, 1948 లో, పాకిస్తాన్ ఆక్రమణ దారులు లడఖ్‌ను ఆక్రమించే ప్రయత్నంలో జోజి లాను స్వాధీనం చేసుకున్నారు. భారత సైన్యం ఆపరేషన్ బైసన్ అనే సంకేతనామంతో  నవంబరు 1 న ఈ కనుమను తిరిగి స్వాధీనం చేసుకుంది. శత్రువును ఆశ్చర్యపరుస్తూ భారత సైన్యం ఇక్కడ ట్యాంకులను నియోగించి విజయాన్ని సాధించింది. ఆనాటికి, ట్యాంకులు పనిచేసిన యుద్ధ క్షేత్రాల్లో ప్రపంచంలో కెల్లా అత్యంత ఎత్తైనది ఇది. 

## జోజి లా సొరంగం
జోజి లా సొరంగం ప్రాజెక్టును 2018 జనవరిలో భారత ప్రభుత్వం ఆమోదించింది. దాని నిర్మాణాన్ని 2018 మే లో ప్రధాని నరేంద్ర మోడీ ప్రారంభించాడు.  14&nbsp;కిలోమీటర్ల పొడవైన ఈ సొరంగం వలన, జోజి లాను దాటేందుకు పట్టే సమయం ప్రస్తుతమున్న 3 గంటల నుండి కేవలం 15 నిమిషాలకు తగ్గిపోతుంది. సొరంగం అంచనా వ్యయం రూ 6800 కోట్లు. పూర్తయినప్పుడు, ఇది ఆసియాలోకెల్లా అత్యంత పొడవైన రెండు దిశల సొరంగం అవుతుంది.  

## చిత్ర మాలిక

దస్త్రం:SnowCutting.jpg|జోజి లాలో మంచు కోసే యంత్రం
దస్త్రం:Zojila Road.jpg|శ్రీనగర్-జోజిలా-లేహ్ రోడ్
దస్త్రం:Road to Zoji La.jpg|జోజి లా రోడ్డు (శ్రీనగర్ నుండి వస్తున్నది)
దస్త్రం:Zoji La - Jammu And Kasmir.jpg|జోజి లా ద్వారా లోయ వైపు వెళ్లే వాహనాలు


## మూలాలు

వర్గం:Coordinates on Wikidata
వర్గం:లడఖ్
వర్గం:జమ్మూ కాశ్మీరు
వర్గం:భారతదేశంలో పర్వత కనుమలు
ప్రతిలిపి

ప్రతిలిపి అనేది భారతదేశంలోని బెంగళూరు కేంద్రంగా పనిచేసే భారతీయ ఆన్ లైన్ స్వీయ ప్రచురణ , ఆడియోబుక్స్ పోర్టల్. దీనిలో పది భారతీయ భాషల్లో కంటెంట్ ఉంది: హిందీ, గుజరాతీ, బెంగాలీ, మరాఠీ, మలయాళం, తమిళం, కన్నడం, తెలుగు ఇంగ్లిష్ , ఉర్దూ. ప్రతిలిపి అనే సంస్కృత పదం నుంచి 'కాపీ' అనే అర్థం వచ్చే ఒక స్వీయ ప్రచురణ వెబ్ సైట్.పాఠకులు , రచయితలు తో అనుసంధానం అయ్యేందుకు ప్రతిలిపి ఆండ్రాయిడ్ మొబైల్ యాప్ లేదా  ల్యాప్టాప్, డెస్క్ టాప్ టాబ్లెట్, ఐప్యాడ్ మొదలైన పరికరాల ద్వారా  ప్రతిలిపిని యాక్సెస్ చేయవచ్చు.ఇది  ప్రతీలిపి 12 భారతీయ భాషలలో పాఠకులను రచయితలను కలిపే భారతదేశపు అతిపెద్ద డిజిటల్ వేదిక దీని ద్వారా కథలు, పుస్తకాలు, కవితలు, వ్యాసాలు, పత్రికలు, నవలలు, వ్యాసాలు మొదలైనవి ఉచితంగా  చదవవచ్చు 

## చరిత్ర
ప్రతిలిపి సంస్కృత పదం అంటే 'మీరు చదివినది మీరే అవుతారు' అని అర్థం. ఇది వినియోగదారులు కథలు, కవిత్వం, వ్యాసాలు వ్యాసాలు వంటి ఒరిజినల్ రచనలను ప్రచురించడానికి చదవడానికి అనుమతిస్తుంది. ఇది ఇతరులు పోస్ట్ చేసిన కంటెంట్ కు రేటింగ్ ఇవ్వడానికి కూడా రీడర్ లను అనుమతిస్తుంది. నాసాడియా టెక్నాలజీస్ ప్రైవేట్ లిమిటెడ్ నిర్వహిస్తున్న బెంగళూరుకు చెందిన భారతీయ భాషా కథల స్టార్టప్ ప్రతీలిపి.  ప్రారంభించిన  తరువాత, ఇది కేవలం రెండు భాషల్లో కంటెంట్ ని కలిగి ఉంది: అవి హిందీ గుజరాతీ, ఇది తరువాత మరో ఆరు భాషల్లోవిస్తరించింది; బెంగాలీ, మరాఠీ, కన్నడ, తమిళం, తెలుగు మలయాళం సేవలు అందచేస్తోంది , ఇవి ఇంకా విస్తరించాలనే ప్రణాళిక ఉన్నది  .దీని నినాదం "భారతదేశాన్ని మళ్లీ బాగా చదివేలా చేద్దాం".ప్రతీలిపి ప్రస్తుతం 100 వేల మంది రచయితలను కలిగి ఉంది 5.2 మిలియన్లకు పైగా పాఠకులను కలిగి ఉంది

భారతీయ భాషలను ప్రోత్సహించేందుకు రంజిత్ ప్రతాప్ సింగ్, ప్రశాంత్ గుప్తా, రాహుల్ రంజన్, సహృదయమోదీ, శంకరనారాయణన్ దేవరాజన్ లు 2014 సెప్టెంబర్ లో దీనిని నాసాడియా టెక్నాలజీస్ ప్రైవేట్ లిమిటెడ్ లిమిటెడ్ ద్వారా  ప్రారంభించారు. తొలి దశలో అది స్వయం కృషి వేదిక. తరువాత సృష్టికర్తలు మార్చి 2015 లో TLabs (టైమ్స్ ఇంటర్నెట్ యాక్సిలరేటర్) నుండి 30 లక్షల నిధులను సమీకరించారు 2016 లో నెక్సస్ వెంచర్ భాగస్వాముల నేతృత్వంలో పెట్టుబడిదారుల నుండి మరో 10 లక్షల USD ($1 మిలియన్) సేకరించారు . ఫిబ్రవరి 2018 లో ఒమిడ్యార్ నెట్వర్క్ నేతృత్వంలో సిరీస్ A రౌండ్ నుండి 43 లక్షల USD ($4.3 మిలియన్) సేకరించింది.  2020 లో టెన్సెంట్ నేతృత్వంలోని సిరీస్ సి నిధుల రౌండ్లో INR 76 కోట్లు సాధించింది.నివేదిక ప్రకారం, ప్రస్తుతం ఉన్న కొంతమంది పెట్టుబడిదారులు షున్వీ క్యాపిటల్, ఒమిడ్యార్ నెట్‌వర్క్ నెక్సస్ వెంచర్ పార్ట్‌నర్స్ కూడా నిధుల రౌండ్‌లో పాల్గొన్నారు.

## వర్గాలు
1. చిన్న కథలు

2. ప్రేమ కథలు

3. శృంగార కథలు

4. సైన్స్ ఫిక్షన్ కథలు

5. యాక్షన్ సాహస గాథలు 

6. ప్రయాణ కథలు

7. దెయ్యాల కథలు

8. రహస్య కథలు

9. మహిళలు, ఆరోగ్యం పిల్లల కథలు

10. సస్పెన్స్ అండ్ థ్రిల్లర్ కథలు

11. ప్రేరణాత్మక కథలు

12. సాంఘిక కథలు

13. ఉత్తమ కథలు

14. పిల్లల కథలు

15. ప్రముఖ కథలు

16. క్లాసిక్ ఫిక్షన్ కథలు

17. కామిక్స్ 

18. కవితలు 

19. ఆడియో  కథలు

## అవార్డు
ప్రతిలిపికి ఉత్తమ వ్యాపార ఆలోచనగా ఐఐటి బొంబాయి యురేకా అవార్డు ఉత్తమ స్టార్టప్ కొరకు స్టార్టప్ లాంచ్ ప్యాడ్  , వార్టన్ ఇండియా ఎకనామిక్ ఫోరం నుండి   ‘పవర్‌హౌస్ అవార్డు’  అవార్డు లభించాయి.  

## మూలాలు

వర్గం:ప్రచురణ సంస్థలు
సవారి (2020 సినిమా)

**సవారి** 2020, ఫిబ్రవరి 7న విడుదలైన తెలుగు చలనచిత్రం. కాల్వ నరసింహస్వామి ప్రొడక్షన్స్ పతాకంపై సంతోష్ మోత్కూరి, నిషాంక్ రెడ్డి కుదితి నిర్మాణ సారథ్యంలో సాహిత్ మోత్కూరి దర్శకత్వం వహించిన ఈ చిత్రంలో నందు, ప్రియాంక శర్మ, శ్రీకాంత్ రెడ్డి, శివకుమార్ తదితరులు నటించగా, శేఖర్ చంద్ర సంగీతం అందించాడు.

## కథా నేపథ్యం
రాజు (నందు), త‌న‌కు ప్రాణమైన బాద్ షా అనే గుర్రంతో బ‌స్తీలో నివసిస్తుంటాడు. ఆ గుర్రంపై స‌వారీకి తిప్పుతూ డ‌బ్బులు సంపాదిస్తుంటాడు. అయితే ఆ గుర్రానికి గుండె జ‌బ్బు రావడంతో అందుకు సంబంధించిన ఆపరేష‌న్ చేయాల్సివ‌స్తుంది. అందుకోస‌మే డ‌బ్బు సంపాదిస్తుంటాడు. మ‌రోవైపు భాగీ (ప్రియాంకా శ‌ర్మ‌) అనే గొప్పింటి అమ్మాయితో ప్రేమ‌లో ప‌డ‌తాడు. అయితే స‌డ‌న్‌గా ఓరోజు బాద్ షా మాయం అయిపోతుంది. ఆ గుర్రం కోసం పిచ్చోడిలా తిరుగుతుంటాడు. ఆ గుర్రం ఏమైంది? భాగీతో ప్రేమాయ‌ణం ఎన్ని మ‌లుపులు తిరిగిందనేది మిగతా కథ.

## నటవర్గం
* నందు (రాజు)
* ప్రియాంక శర్మ (భాగీ)
* గుర్రం (బాద్ షా)
* శివ కుమార్ (శాండీ) 
* శ్రీకాంత్ రెడ్డి గంట (కాశీ)
* జీవన్ కుమార్

## సాంకేతికవర్గం
* రచన, దర్శకత్వం: సాహిత్ మోతుకురి
* నిర్మాణం: సంతోష్ మోత్కురి, నిశాంక్ రెడ్డి కుడితి
* సంగీతం: శేఖర్ చంద్ర
* సినిమాటోగ్రఫీ: మొనీష్ భూపతిరాజు
* కూర్పు: సంతోష్ మేనం
* నిర్మాణ సంస్థ: కాల్వ నరసింహస్వామి ప్రొడక్షన్స్

## నిర్మాణం
ఈ చిత్రానికి నూతన దర్శకుడు సాహిత్ మోత్కూరి దర్శకత్వం వహిస్తాడని ప్రకటించారు. రష్మి గౌతమ్ ప్రధాన పాత్రలో, ప్రశాంత్ ఆర్ విహారీ సంగీతంలో ఈ సినిమా రూపొందుతున్నట్లు మొదట ప్రకటించారు; అయితే, ఆ వార్తలు అబద్ధమని తేలింది. ఈ చిత్రంలోని ప్రధాన పాత్రలలో గుర్రం, నందు, ప్రియాంక శర్మలు నటించారు. ఈ చిత్రంలో మురికివాడకు చెందిన వ్యక్తిగా నందు నటించాడు.

## పాటలు
ఈ చిత్రానికి పాటలను శేఖర్ చంద్ర సంగీతం అందించాడు. "నీ కన్నులు"  అనే పాట 2019 అక్టోబరు నెలలో విడుదలైంది. పూర్ణాచారి రాసిన "ఉండిపోవా నువ్విలా" పాట విడుదలైన తర్వాత అందరిని అలరించింది.

## విడుదల
ఈ చిత్రం 2020, ఫిబ్రవరి 7న విడుదలైంది. "సినిమాలోని డ్రామా సరిగా లేదు" అని *ఫిల్మ్ కంపానియన్* రాసింది. టైమ్స్ ఆఫ్ ఇండియా ఈ చిత్రానికి 2.5 రేటింగ్ ఇచ్చింది. "ఈ చిత్రం అంతగా నచ్చకపోయినా ముఖం మీద చిరునవ్వు తెప్పిస్తుంది" అని పేర్కొంది.

## మూలాలు

## ఇతర లంకెలు
*

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
ప్రభుత్వ డిగ్రీ కళాశాల మహబూబాబాద్

thumb|కాకతీయ విశ్వవిద్యాలయం, వరంగల్
thumb|ప్రభుత్వ డిగ్రీ కళాశాల ,మహబుబాబాద్
తెలంగాణ రాష్ట్రం మహబూబాబాద్ జిల్లా, మహబూబాబాద్ లో ప్రభుత్వ డిగ్రీ కళాశాల మహబూబాబాద్ జిల్లా కేంద్రంలో కాకతీయ విశ్వవిద్యాలయం ఆధ్వర్యంలో 1984లో ప్రారంభించారు. మహబూబాబాద్ పట్టణంలోని రైల్వే స్టేషన్ మరయు బస్ స్టేషన్ లకు దగ్గరలో ఏడు ఎకరాల విస్తీర్ణంలో ఇది ప్రారంభం అయ్యి కాల క్రమంలో విస్తరిస్తూ ప్రస్తుతం 26 ఎకరాల విస్తీర్ణంలో నడపబడుతున్నది.

## కళాశాల చరిత్ర
అప్పటి ఉమ్మడి ఆంధ్రప్రదేశ్ ముఖ్యమంత్రి నందమూరి తారక రామారావు చేతుల మీదుగా  1984 నవంబరు 28న కళాశాల శంకుస్థాపన జరిగింది. తెలంగాణ రాష్ట్రంలో అప్పట్లో ఏర్పాటు చేయాలనుకున్న 133 కళాశాలల్లో భాగంగా మానుకోట డిగ్రీ కళాశాలను లేఖ సంఖ్య G.O.Ms.No.306 Edn.Dated 19 జూలై 1983 ప్రకారం ప్రారంభించవలసినంగా ఉత్తర్వులు విడుదల అయ్యాయి.

## సౌకర్యాలు
### తెలంగాణ స్కిల్స్‌ నాలెడ్జ్‌ సెంటర్‌
ద్వారా విద్యార్థులకు బహుముఖ శిక్షణ ఇస్తున్నారు. పోటీ పరీక్షలకు తర్ఫీదు, కమ్యూనికేషన్‌ స్కిల్స్‌, రీజనింగ్‌, మెంటల్‌ ఎబిలిటీ తదితర అంశాల్లో శిక్షణనిస్తున్నారు.
### ఆధునిక సౌకర్యాలతో ప్రయోగశాలలు
### గ్రంధాలయం
15వేలకు పైగా సబ్జెక్టుకు సంబంధించిన పుస్తకాలతో గ్రంథాలయం
### విద్యార్ధినుల వసతి గృహం
2017-18 విద్యా సంవత్సరానికి 100 మంది విద్యార్థినులకు హాస్టల్‌ సౌకర్యం కల్పిస్తున్నారు.
### ప్రత్యేక తరగతులు
2015-16 విద్యాసంవత్సరం వార్షిక పరీక్ష సమయంలో కళాశాల అధ్యాపకులు నెలరోజుల పాటు సొంత ఖర్చులతో మధ్యాహ్న భోజనాన్ని అందించి ప్రత్యేక తరగతులు నిర్వహించారు.
2016-17లో జిల్లా కలెక్టర్‌, జేసీ, సీపీడీసీ కమిటీ, రైస్‌ మిల్లర్స్‌ అసోసియేషన్‌ సహకారంతో మధ్యాహ్న భోజనాన్ని అందించారు.
### క్రీడా ప్రాంగణం
ఖోఖో, బాస్కెట్‌బాల్‌, అథ్లెటిక్స్‌ క్రీడాకారులకు ప్రత్యేక శిక్షణ ఇక్కడ లభిస్తోంది.

### వ్యాయామ శాల
విద్యార్ధుల శారీరక ధృడత్వం కోసం వ్యాయామ శాల ఏర్పాటు చేసారు.
### బోధనేతర కార్యక్రమాలు
విద్యాబోధనతో పాటు హరితహారం, సెమినార్‌లు, ఫీల్డ్‌ట్రిప్స్‌, విద్యార్థుల స్టడీ ప్రాజెక్టులు నిర్వహిస్తున్నారు.

## ప్రధానాచార్యుల కాలపట్టిక
* డాక్టర్ టి.యుగంధర్ M.Sc, P.hD

## కళాశాల సిబ్బంది
ప్రస్తుతం కళాశాలలో 22 మంది భోధనా సిబ్బంది, 10 మంది బోధనేతర సిబ్బందితో నిర్వహింపబడుతోంది.

## కోర్సుల వివరాలు
* B.Sc.(Botany-Zoology-Computer Applications)--English Medium
* B.Sc.(Botany-Zoology-Chemistry)--English Medium
* B.Com.(Accounts)--Telugu Medium
* B.Sc.(Botany-Zoology-Chemistry)--Telugu Medium
*B.Com(Computer)-English Medium
*B.Sc(Life Science)-Diary Science

## కళాశాలకు లభించిన గుర్తింపులు
* ఐఎస్ ఓ గుర్తింపు:  విద్యార్ధులకు విద్యాప్రమాణాలు సౌకర్యాల కల్పన విషయంలో ప్రామాణికతకు గుర్తింపు ఇచ్చే విధానం తొలిసారిగా 2019-20 లో ప్రారంభం అయ్యింది దానిలో భాగంగా ఈ కళాశాలకు ఆ గుర్తింపు దక్కింది.
* న్యాక్ లో 2.44 పాయింట్లతో జాతీయ స్థాయిలో బి గ్రేడ్ సాధించింది.

## కళాశాలలో విద్యనభ్యసించిన ముఖ్యులు
# గాయకుడు జయరాజు
# గాయకుడు చక్రి
# జబర్ధస్త్ ద్వారా పేరుతెచ్చుకున్న రాజమౌళి
# జబర్ధస్త్ జీవన్

## మూలాలు

## బయటి లంకెలు
* https://www.andhrajyothy.com/telugunews/abnarchievestorys-396262 
* G.O.Ms.No.306 Edn.Dated 19 July 1983
* G. O. Ms. No.509 (Education Department) dated 28 November 1984
* U.O.No.3221/SEP/84,Dt.27-11-1984

వర్గం:ప్రభుత్వ సంస్థలు
వర్గం:కళాశాలలు
వర్గం:విద్యా సంస్థలు
వర్గం:కాకతీయ విశ్వవిద్యాలయం
వర్గం:ప్రభుత్వ విశ్వవిద్యాలయాలు
దేశస్థ బ్రాహ్మణులు

thumb|టి.మాధవరావు  (జననం  1828, మరణం  1891), ఒక  దేశస్థ బ్రాహ్మణుడు
**దేశస్థ బ్రాహ్మణులు**, ఒక హిందూ బ్రాహ్మణ ఉపవర్గం. వీరు ప్రధానంగా భారత రాష్ట్రాలైన మహారాష్ట్ర, కర్ణాటక రాష్ట్రంలోని ఉత్తర ప్రాంతంలో, తెలంగాణ, ఆంధ్రప్రదేశ్ రాష్ట్రాలలో విస్తరించి ఉన్నారు. దేశస్థ అనే పదం సంస్కృత దేశ (దేశం), స్థ (నివాసి) నుండి వచ్చింది. అంటే అక్షరాలా "దేశవాసులు" అని దీని అర్థం. కృష్ణ, గోదావరి నదుల లోయలు, పశ్చిమ కనుమల ప్రక్కనే ఉన్న దక్కన్ పీఠభూమి లోని ఒక భాగాన్ని సమిష్టిగా "దేశ" అని పిలుస్తారు - ఇదే దేశస్థ బ్రాహ్మణుల అసలు నివాసం.

## శాఖలు

## వర్గీకరణ

దేశస్థ బ్రాహ్మణులు బ్రాహ్మణ సమాజం లోని పంచ ద్రావిడ బ్రాహ్మణ వర్గీకరణ పరిధిలోకి వస్తారు. కర్హాడే, కొంకణస్థ బ్రాహ్మణులతో పాటు, మరాఠీ మాట్లాడే దేశ బ్రాహ్మణులను మహారాష్ట్ర బ్రాహ్మణులు అని పిలుస్తారు, ఇది మహారాష్ట్రలో ప్రాంతీయ ప్రాముఖ్యత కలిగిన దక్కన్ పీఠభూమి యొక్క బ్రాహ్మణ ఉపవర్గాలను సూచిస్తుంది, కర్ణాటక లోని దక్కను పీఠభూమి ప్రాంతంలో నివసించే కన్నడ మాట్లాడే దేశస్థ బ్రాహ్మణులను కర్ణాటక బ్రాహ్మణులు అని పిలుస్తారు.

### ఉప సమూహాలు
దేశస్థ బ్రాహ్మణులలో రెండు ప్రధాన ఉప విభాగాలు ఉన్నాయి, దేశస్థ ఋగ్వేది బ్రాహ్మణులు, దేశస్థ యజుర్వేది బ్రాహ్మణులు. ఈ రెండు ఉప సమూహాల మధ్య వివాహాలు జరగడం చాలా సాధారణం. 

దేశస్థ ఋగ్వేది బ్రాహ్మణులు ఋగ్వేదాన్ని, అందులో చెప్పిన ఆచారాలనూ అనుసరిస్తారు. దేశస్థ ఋగ్వేది బ్రాహ్మణులలో విభిన్న భాషా ప్రాంతాల కుటుంబాలు ఉన్నాయి. దేశస్థ ఋగ్వేది బ్రాహ్మణులులో మరాఠీ, కన్నడ, తెలుగు కుటుంబాలు ఉన్నాయి. ఎక్కువగా వివాహాలు ఒకే భాష మాట్లాడే కుటుంబాలలో జరుగుతాయి. కాని వివాహాలు మరాఠీ,కన్నడ, తెలుగు మాట్లాడే కుటుంబాల మద్యలో కూడా తరచుగానే జరుగుతూంటాయి. దేశస్థ ఋగ్వేది బ్రాహ్మణులు, ఇతర తెలుగు బ్రాహ్మణులు,, ఇతర కన్నడ బ్రాహ్మణుల మధ్యలో కూడా వివాహాలు తరచుగా జరుగుతాయి.

దేశస్థ యజుర్వేది బ్రాహ్మణులు యజుర్వేదాన్ని అందులో చెప్పిన ఆచారాలానూ అనుసరిస్తారు.

ఈ దేశస్థ ఋగ్వేది దేశస్థ యజుర్వేది బ్రాహ్మణులు మధ్వాచార్య ప్రతిపాదించిన ద్వైత వేదాంతాన్ని, ఆది శంకరాచార్య ప్రతిపాదించిన అద్వైత వేదాంతాలను అనుసరిస్తారు. దేశస్థ బ్రాహ్మణులలో మధ్వాచార్యను అనుసరించే వారిని *దేశస్థ మధ్వ బ్రాహ్మణులు* అని, ఆది శంకరాచార్యను అనుసరించే వారిని *దేశస్థ స్మార్త బ్రాహ్మణులు* అనీ అంటారు.

## ప్రముఖ వ్యక్తులు

## మూలాలు

### గ్రంథ పట్టిక
* 
* 
*
*

వర్గం:దేశస్థ బ్రాహ్మణులు
వర్గం:తెలుగు బ్రాహ్మణులు
వర్గం:కన్నడ బ్రాహ్మణులు
వర్గం:ఆంధ్రప్రదేశ్ సామాజిక వర్గాలు
వర్గం:బ్రాహ్మణులు
ధరణి పోర్టల్ తెలంగాణా రాష్ట్ర ప్రభుత్వం

ధరణి  సమీకృత భూమి రికార్డులు తెలంగాణ రాష్ట్రములో ఉన్న వ్యవసాయ , వ్యవసాయేతర ప్రజల ఆస్తుల నమోదు ఉండే అధికారిక పోర్టల్ . ధరణి   మొట్ట మొదటి సారిగా  దేశములో ప్రప్రథమముగా  తెలంగాణ ప్రభుత్వం ( భూ పరిపాలన శాఖ ) ఆరంభించింది .  దీని ప్రధాన ఉద్దేశ్యం ప్రభుత్వం లో   పారదర్శకత, సామర్థ్యాన్ని పెంచడంతో పాటు, భూమి రిజిస్ట్రేషన్లు,   మ్యూటేషన్లు , ఆస్తుల  బదిలీలకు జవాబుదారీతనం, సురక్షితమైన, ఇబ్బంది లేని ప్రజలకు  సేవలను అందించడం ఈ పోర్టల్ లక్ష్యం. రిజిస్ట్రేషన్ ప్రక్రియలో లొసుగులను తొలగించడం,   భూమి, ఆస్తి సంబంధిత సమాచారాన్ని అంతర్జాలం (ఆన్‌లైన్) లో ‌ నిల్వ చేయడం,  వ్యవసాయ భూముల నమోదు, వారసత్వం  విభజనను సరళీకృతం చేయడానికి, మొత్తం రిజిస్ట్రేషన్లు  ప్రక్రియ కొద్ది నిమిషాల్లోనే పూర్తయ్యేలా చూడటానికి ,  ప్రజలకు ఇ-పట్టదార్ పాస్‌బుక్‌ను భూ యజమానులకు వెంటనే అందించడం దీని ప్రత్యేకత, ఈ అధికారిక  పత్రములు కొద్ది నిముషములలోనే  ప్రజలు పొందవచ్చును.  కొత్త వ్యవస్థ విధాన ప్రకారం, వ్యవసాయ ఆస్తుల( భూములు)  నమోదు కోసం తహసీల్దార్  ఉమ్మడి సబ్ రిజిస్ట్రార్లుగా,సబ్ రిజిస్ట్రార్లు వ్యవసాయేతర ఆస్తుల ( ఇళ్ళు , స్థలములు ) వంటివి  రిజిస్ట్రేషన్లను  చేస్తారు  

ధరణి పోర్టల్ ను తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖర్ రావు మేడ్చల్ జిల్లా మూడుచింతలపల్లి తహసీల్దార్ కార్యాలయములో 29-10-2020 నాడు ప్రారంభించారు. ధరణి పోర్టల్ లో ప్రజలకు సంభందించిన వ్యవసాయ ఆస్తులు దాదాపుగా 1,45,58,000 ఎకరాల భూముల వివరములు ఇందులో ఉన్నాయి. దీనిలో ఉన్న  ప్రత్యేకత కొనుగోలు దారుడు తన రిజిస్ట్రేషన్ ప్రక్రియ ను 20 నిముషములలో పూర్తి చేసుకొని ,  ఇ-పాసుబుక్కు ( యజమాని హక్కుకు సంభందించిన ధ్రువపత్రము ) పొందవచ్చును.సింగల్ విండో ( ఏక గవాక్ష ) విధానములో తనకు కావలిసిన సేవలను  భూ యజమాని ధరణి పోర్టల్ ద్వారా పొంద వచ్చును.  అవినీతి నిర్ములనలో, పారదర్శకతను ,  జవాబు దారి విధానం గా   భూపరిపాలన వ్యవస్థ( రెవెన్యూ పరిపాలనా వ్యవస్థ )  లో  ధరణి పోర్టల్ ఒక విప్లవాత్మిక  ఘట్టం   

**న్యాయస్థానం లో ధరణి పోర్టల్** : 

ధరణి పోర్టల్ లో ఉన్న లో ప్రజల సమాచారం ( ఆధార కార్డు , కుటుంబ సభ్యల వివరములకు ప్రభుత్వం ఎలాంటి రక్షణ కలిపిస్తున్నదని గౌరవనీయ తెలంగాణ హైకోర్టు ప్రజాప్రయోజన  పిటీషన్ ను స్వీకరించింది . ధరణి పోర్టల్ చట్టబద్దత పై హైకోర్టు , పిటిషినర్లు తెలిపిన  పలు సందేహాలపై తెలంగాణ రాష్ట్ర ప్రభుత్వ వివరణను  20 నవంబర్ 2020 లోపు హైకోర్టు కు సమ్పర్పించ వలెనని ఆదేశించింది     

మూలాలు 

## మూలాలు

వర్గం:తెలంగాణ ప్రభుత్వం
దహరోపాసన

ఇది హిందువులకు సంబంధించిన ఒక ఉపాసనా మార్గము.దహరమనిన అల్పము అని అర్ధము. సూక్ష్మము గా జేసినందువలన అల్పముకానీ దేశ లేదా ప్రదేశవ్యాప్తిచే అల్పమని కాదు.అది ఈ ఆకాశము కంటే విశాలము.ఈ ఉపాసన యందు సాధకుడు హృదయ గుహలో నుండును. దహరాకాసమునందు మనస్సును లగ్నము చేసి నేను బ్రహ్మమును అని ధ్యానింపవలెను. ఇచట ధ్యానము గాంభీరమగుచో తత్త్వప్రకాశము కలుగును. దీనివలన సంకల్ప సిద్ధికలుగును.హృదయమును కేంద్రీకరించి ధ్యానమును చేసినచో శ్రీఘ్రముగా అఖండమగు ఒకానొక తేజస్సు కనపడును. ఇక్కడ హృదయమనగా హృదయాకాశమనియే అర్ధము. ఉపాసన సిద్ధించినచో విశ్వవ్యాప్తి అగు జ్ఞానముతో పరిచయము కలుగును.

ఆకాశమునకు ఎల్లలు లేవు. ధ్యానము గంభీరమగు కొలదిని దీని నైజము మనకు ఉపలబ్ధమగును. ధ్యానము నిర్రుఢమైనపుడు హృదయ గుహనుండి సహస్రారమునకు పోవు నాడీ రూపమగు ఒకానొక దారి కనపడును. సాధకుడీదారిని పయనించినచో తేజమగు ఒకానొక సత్తను అధిగమించవచ్చును. ఈమార్గము అతి సూక్ష్మము. ఇది మనోబుద్ధులకు అందదు.దహరాకాశమున ధ్యానమునకు ఫలముగా సాధకుడు అధ్యాత్మానుభవ సంపన్నుడగును., అతని అలౌకిక జ్ఞానము సత్యాద్భాసితమును సతతము ప్రకాశ శీలమగును. కర్మ కించిత్ కూడా అంటదు. సాధారణ జ్ఞానము దీనిని ఎరుగజాలదు.ఇది దివ్యము.దీని వలన అహంకారమునకు నాశనము కలుగును.

## అహం గ్రహోపాసన
కొన్ని ఉపాస్తులలో బాహ్య పదార్ధముల యెడ బ్రహ్మదృష్టి చెప్పబడినది. ఈ ఉపాసనయందు సక్రియమగు తమ అహం సత్తయెడ బ్రహ్మదృష్టి చెప్పబడినది. మానవుని అహం వృత్తి నేను అని వృత్తి మనశ్శరీరేంద్రియములపై సంచారితమై వానియందే బిగిసికొనును. అనగా ప్రతివారు తమ శరీరమునే తాననుకొనును.ఉపనిషత్తులు నేను అను ఈ వృత్తిని వ్యాపకమను ఉదారమును చేయమని ఉపదేశించును. 
ఈ ఉపాసనలో- మనస్సుని అన్నిచోట్లా నేను అను బోధనమును నెలకొల్పవలయును. క్రమక్రమముగా నేను అను ఈభావన సూక్ష్మమై ఆయా ఈ పదార్ధ స్వరూపము పడయును.సూర్యునియందు ఆత్మ ప్రతిష్ఠి యొనర్చినచో నేను అను ఈ ఎరుకలో విశ్వస్ఫూర్తి కలుగును.వాయువునందిటులు చేయుచో శక్తి స్ఫూర్తియు కలుగును.ఇటులీ ఆత్మప్రతిష్ఠ చేసినచో విశ్వమంతయు నేను లో అంతర్గతమై ఉద్భాసితమగును.ఉపనిషత్ సాధనలో ఇదియే విశేషము.సకల పదార్ధములను ఆత్మరూపముగా చూచుకొనిపోగా పోగా నిజవిరాట్ స్ఫూర్తి కలుగును.అటు పిదప దేశకాలములలో ఆత్మ బుద్ధి బంధింపబడి ఉండదు.

ఉపనిషత్తులలో శబ్దము బ్రహమని చెప్పబడినది. శబ్దమునకు అర్ధముతో ధృఢమగు సంబంధము కలదని అందరికి తెలియును.శబ్దము అర్ధమును తెలుపును. "పర-శబ్దము" అని ఒకటి ఉపనిషత్తులు నిర్వచించుచున్నవి. ఇది నిశ్శబ్ద శబ్దము, అనాహత శబ్దము దీనినే వస్తువు అని అందురు.ఉపాసకుడు గాయత్రి మంత్రమును ఉచ్చరించుచు శబ్దబ్రహ్మమును ఉపాసించవలెను.గాయత్రీ మంత్రము మూడు విభాగములు: సూక్ష్మ, స్థూల, అంతర్లోకము లందలి చైతన్య ప్రకాశము నవలంబించి ఈ విభాగము చేయబడెను. గాయత్రీ మంత్రము ఈ అంతశ్చేతనా బహిశ్చేతనా సూక్ష్మ చేతలను సాధకుని చిత్తమునకు తెచ్చి అచట ప్రకాశింపజేయును. గాయత్రి సవిత ప్రతీకముగా గల్ విశ్వ చైతమ్యునకు జీవ చైతన్యమునకును బేధము పోగొట్టును.అంతర దీప్తికిని విశ్వదీప్తికిని సంబంధము కలిగినచో విశ్వవిజ్ఞానముతో అంతరము పూర్ణ మగును.సవిత్సుమండలమునుండి ఏకల్యాణమూర్తి ప్రకాశించునో ఆకల్యాణమూర్తితో ఆ సాధకునకు పరిచయము కలుగును. అప్పుడు స్వచ్చతా స్వాచ్చంద్యములచే జీవనము పరిపూర్ణమగును.

## మూలము

* 1980 భారతి మాసపత్రిక: వ్యాసము: దహరోపాసన: వ్యాసకర్త: శ్రీ వేలూరి శివరామశాస్త్రి గారు.
భారత జనాభా లెక్కలు

thumb|250x250px|పశ్చిమ సిక్కింలోని రిన్‌చెంగ్‌పాంగ్ సమీపంలోని పరేంగావ్‌లో 2011 - జనగణన

2011 నాటికి భారతదేశంలో జనాభా లెక్కలను 15 సార్లు నిర్వహించారు.1872 లో బ్రిటిష్ రాజప్రతినిధి మాయో ఆధ్వర్యంలో ప్రతి 10 సంవత్సరాలకు ఒకసారి దీనిని చేపట్టారు. మొదటి పూర్తి జనాభా గణన 1881లో తీసుకోబడింది. 1949 తరువాత, దీనిని భారత ప్రభుత్వ హోం వ్యవహారాల మంత్రిత్వ శాఖ క్రింద, భారత రిజిస్ట్రార్ జనరల్, జనగణన కమిషనర్ నిర్వహించారు. 1951 నుండి జనాభా లెక్కలన్నీ 1948 భారత జనాభా గణాంకాల చట్టం ప్రకారం జరిగాయి.చివరి జనాభా గణన 2011లో జరిగింది, తదుపరి జనాభా గణన 2021లో జరగాల్సి ఉంది. చారిత్రాత్మకంగా, సమాచార సేకరణ, సమాచార వ్యాప్తి మధ్య చాలా కాలం ఉంది. 

## స్వాతంత్ర్యానికి ముందు జనాభా లెక్కలు

### అవలోకనం
* 1872 భారత జనాభా లెక్కలు1872
* 1881 భారత జనాభా లెక్కలు
* 1891 భారత జనాభా లెక్కలు
* 1901 భారత జనాభా లెక్కలు
* 1911 భారత జనాభా లెక్కలు
* 1921 భారత జనాభా లెక్కలు
* 1931 భారత జనాభా లెక్కలు
* 1941 భారత జనాభా లెక్కలు

## స్వతంత్ర భారతదేశ జనాభా లెక్కలు

* 1951 భారత జనాభా లెక్కలు
* 1961 భారత జనాభా లెక్కలు
* 1971 భారత జనాభా లెక్కలు
* 1981 భారత జనాభా లెక్కలు
* 1991 భారత జనాభా లెక్కలు
* 2001 భారత జనాభా లెక్కలు
* 2011 భారత జనాభా లెక్కలు
* 2021 భారత జనాభా లెక్కలు

## ఇవి కూడా చూడండి

* జనాభా 

* జనాభా గణన 

* ఆంధ్రప్రదేశ్ జనాభా గణాంకాలు

* తెలంగాణ నగరాల జాబితా జనాభా ప్రకారం

* తెలంగాణ జనాభా గణాంకాలు

## మూలాలు

## బాహ్య లింకులు

వర్గం:జనగణన పట్టణాలు
వర్గం:జనాభా
వర్గం:జనాభా గణాంకాలు
వర్గం:గణాంక శాస్త్రము
జోహార్ (2020 సినిమా)

**జోహార్** 2020, ఆగస్టు 15న విడుదలైన తెలుగు చలనచిత్రం. ధర్మ సూర్య పిక్చర్స్ పతాకంపై రామ్ వంశీ కృష్ణ నిర్మాణ సారథ్యంలో తేజ మార్ని తొలిసారిగా దర్శకత్వం వహించిన ఈ చిత్రంలో ఎస్తేర్ అనిల్, అంకిత్ కొయ్య, నైనా గంగూలీ, ఈశ్వరి రావు, చైతన్య కృష్ణ, శుభలేఖ సుధాకర్ నటించగా ప్రియదర్శి బాలసుబ్రమణ్యన్ సంగీతం అందించాడు. ఈ చిత్ర స్క్రిప్ట్ కు, ప్రధాన నటుల నటనకు చాలా మంచి స్పందన వచ్చింది. ఈ చిత్రం ఆహా (ఓటిటి)లో విడుదలయింది.

## కథా నేపథ్యం
ఉద్ధానం కాలేయ సమస్య వల్ల భర్తను పోగొట్టుకున్న మంగ (ఈశ్వరిరావు) తన కూతురికి కూడా అదే జబ్బు చేయడంతో వైద్యం చేయించడానికి డబ్బులు సంపాదించడం కోసం పొలం కౌలుకు తీసుకుంటుంది. వారణాసిలో ఒక టీ కొట్టులో పనిచేసే కుర్రాడు (అంకిత్‍), వేశ్యావాటికలో జీవిస్తున్న అమ్మాయిని (ఎస్తేర్‍) ప్రేమిస్తాడు. ఆమె తల్లి తనను కూడా అదే వృత్తిలో దించేందుకు చూస్తోంటే... ఆమె ఇంట్లోంచి పారిపోయి ఈ కుర్రాడితో మరో ఊరు చేరుకుంటుంది. స్కాలర్‍షిప్‍ సాధించి పై చదువుల కోసం ఆశ పడుతుంది. స్వాతంత్ర్య సమరయోధుడు (శుభలేఖ సుధాకర్‍) విలువలకు లోబడి ఆశ్రమం నడుపుతూ... అది శిథిలావస్థలో వుండడంతో నిధుల కోసం ప్రభుత్వానికి అర్జీ పెట్టుకుంటాడు. రోడ్డు మీద సర్కస్‍ ఫీట్లు చేసి జీవనం సాగించే యువతి (నైనా గంగూలి) అథ్లెట్‍ కావాలనుకుంటుంది. ఆమెకి అకాడమీలో స్థానం దక్కుతుంది కానీ అవసరమయిన పోషకాహరం లభించక ఆశయం సాధించలేకపోతుంది. తండ్రి మరణం తర్వాత ముఖ్యమంత్రి అయిన కొడుకు (చైతన్య కృష్ణ) తన తండ్రిని జనం ఎప్పటికీ దేవుడిగా గుర్తుంచుకోవాలని ఒక భారీ విగ్రహాన్ని ప్రతిష్ఠించాలని భావిస్తాడు. అయితే అందుకోసం నిధులు లేక రాష్ట్రానికి కేటాయించిన బడ్జెట్‍ నుంచి తలా కొంత తీసి విగ్రహ ప్రతిష్ఠాపన చేయిస్తాడు. అతని కోరిక వల్ల పైన చెప్పుకున్న వారి జీవితాలు ఎలా ఛిద్రమవుతాయి, ఆ విగ్రహం నిలబెట్టడం కోసం అలాంటి ఎందరి బ్రతుకులు నేలరాలాయి అన్నది జోహార్ సినిమా నేపథ్యం.

## నటవర్గం
* ఎస్తేర్ అనిల్ (జ్యోతి)
* అంకిత్ కొయ్య (సిద్ధు)
* నైనా గంగూలీ (బాల)
* ఈశ్వరి రావు (గంగ)
* చైతన్య కృష్ణ (విజయ్ వర్మ)
* శుభలేఖ సుధాకర్ (బోస్‌)
* రోహిణి
* చలపతిరావు

## సాంకేతికవర్గం
* దర్శకత్వం: తేజ మార్ని
* నిర్మాణం: రామ్ వంశీ కృష్ణ
* సంగీతం: ప్రియదర్శన్ బాలసుబ్రమణ్యన్
* సినిమాటోగ్రఫీ: జగదీష్ చీకటి
* కూర్పు: అన్వర్ అలీ, సిద్ధార్థ్ థాథోలు
* నిర్మాణ సంస్థ: ధర్మ సూర్య పిక్చర్స్
* పంపిణీదారు: ఆహా (ఓటిటి)

## నిర్మాణం
బాలనటి ఎస్తేర్ అనిల్ ఈ చిత్రంతో తెలుగు సినిమారంగంలోకి తెరంగేట్రం చేసింది.

## విడుదల
"రాజకీయ, సామాజిక అంశాలతో ఈ చిత్రం రూపొందించడం ప్రశంసనీయమైన ప్రయత్నం" అని హిందూ పత్రికలో రాశారు. టైమ్స్ ఆఫ్ ఇండియా పత్రిక ఈ చిత్రానికి 3/5 రేటింగ్ ఇచ్చింది, "తేజ మార్ని రూపొందించిన జోహార్ సినిమా దేశంలోని రాజకీయ పరిస్థితులపై ధైర్యమైన అస్త్రం" అని రాశారు.

## మూలాలు

## ఇతర లంకెలు
*

వర్గం:2020 తెలుగు సినిమాలు
వర్గం:రోహిణి నటించిన సినిమాలు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1982)

ఎస్.పి.బాలసుబ్రహ్మణ్యం 1982 సంవత్సరంలో  విడుదలైన తెలుగు సినిమాలకు పాడిన  పాటలలో కొన్ని:

## వనరులు
* http://indiancine.ma/documents
*https://ghantasalagalamrutamu.blogspot.com/ 

వర్గం:సినిమా జాబితాలు
Discography
వర్గం:పాటలు